Document ID: 32010D0693

DEĊIŻJONI TAL-KUMMISSJONI
tat-22 ta’ Lulju 2010
li tistabbilixxi format komuni għat-tieni rapport tal-Istati Membri dwar l-implimentazzjoni tad-Direttiva 2004/42/KE tal-Parlament Ewropew u tal-Kunsill rigward il-limitazzjonijiet ta’ emissjonijiet ta’ komposizzjonijiet organiċi volatili
(notifikata bid-dokument numru C(2010) 4955)
(2010/693/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva 2004/42/KE tal-Parlament Ewropew u tal-Kunsill tal-21 ta’ April 2004 dwar il-limitazzjonijiet ta’ emissjonijiet ta’ komposizzjonijiet organiċi volatili minħabba l-użu ta’ solventi f’ċertu żebgħa u lostri u prodotti ta’ lostru mill-ġdid ta’ vetturi u li jemenda id-Direttiva 1999/13/KE (1), u b’mod partikolari l-Artikolu 7 tagħha,
Billi:
(1)
Skont l-Artikolu 3(1) tad-Direttiva 2004/42/KE, l-Istati Membri għandhom jiżguraw li l-prodotti stipulati fl-Anness I għal dik id-Direttiva jitqiegħdu biss fis-suq tat-territorju tagħhom wara d-dati ta’ skadenza stabbiliti fl-Anness II għal dik id-Direttiva, jekk ikollhom kontenut ta’ komposizzjoni organika volatili (minn hawn ‘il quddiem “VOC”) li ma jaqbiżx il-valuri ta’ limitu rilevanti stabbiliti wkoll fl-Anness II għal dik id-Direttiva, u jekk il-kontenut tal-VOC ikun indikat korrettament fuq it-tikketta skont l-Artikolu 4 ta’ dik id-Direttiva.
(2)
Skont l-Artikolu 7 tad-Direttiva 2004/42/KE, l-Istati Membri għandhom jirrapportaw, abbażi ta’ format komuni żviluppat mill-Kummissjoni Ewropea, ir-riżultati tal-programmi ta’ monitoraġġ stabbiliti skont l-Artikolu 6 ta’ dik id-Direttiva u l-kategoriji u l-kwantitajiet ta’ prodotti liċenzjati.
(3)
Il-format għall-ewwel rapport li jkopri l-perjodu mill-1 ta’ Jannar sal-31 ta’ Diċembru 2007 ġie stabbilit bid-Deċiżjoni tal-Kummissjoni 2007/205/KE (2). Għandu jiġi stabbilit format komuni għat-tieni rapport li jippermetti lill-Istati Membri li jissodisfaw l-obbligi tagħhom billi jissottomettu rapport li jkopri l-perjodu mill-1 ta’ Jannar sal-31 ta’ Diċembru 2010.
(4)
Il-miżuri previsti f’din id-Deciżjoni huma skont l-opinjoni tal-Kumitat imsemmi fl-Artikolu 12(2) tad-Direttiva 2004/42/KE,
ADOTTAT DIN ID-DEĊIŻJONI:
Artikolu 1
L-Istati Membri għandhom jużaw il-format stabbilit fl-Anness għal din id-Deċiżjoni biex jitħejja r-rapport imsemmi fl-Artikolu 7 tad-Direttiva 2004/42/KE, u li jkopri l-perjodu mill-1 ta’ Jannar 2010 sal-31 ta’ Diċembru 2010.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-22 ta’ Lulju 2010.

Labels: 1
20
3
12
15